ΓΡΑΠΤΗ ΕΡΩΤΗΣΗ E-2229/02

υποβολή: Charles Tannock (PPE-DE) προς το Συμβούλιο

(23 Ιουλίου 2002)

Θέμα: Η αναθεώρηση της ΚΓΠ και η διεύρυνση

Αντίθετα με τα Διαρθρωτικά Ταμεία, τα οποία συνδέονται απευθείας με τα επίπεδα του κατά κεφαλήν εισοδήματος και μπορούν ως εκ τούτου να θεωρηθούνποδείγματα ευρωπαϊκής αλληλεγγύης, η ΚΓΠ δενπολογίζεται

επί τη βάσει του κατά κεφαλήν ΑΕΠ και εμπεριείχε πάντα σημαντικές δημοσιονομικές στρεβλώσεις πέραν των πολλών άλλων προβλημάτων της. Η γερμανική κυβέρνηση λέγεται ότιπολόγισε πρόσφατα ότι κάθε Γάλλος, άνδρας, γυναίκα ή παιδί, λαμβάνει 40 ευρώ το χρόνο από το κοινό αγροτικό αποθεματικό της ΕΕ, ενώ κάθε Γερμανός εισφέρει 53 ευρώ το χρόνο. Οι Βρετανοί, Ολλανδοί, Αυστριακοί και Σουηδοί φορολογούμενοι επίσης διασφαλίζουν ότι οι χώρες τους καταβάλλουν δυσανάλογο μερίδιο κοινοτικής χρηματοδότησης, με την ΚΓΠ να απορροφά πάνω από 50 % των κοινοτικών δαπανών. Πιστεύει το Συμβούλιο ότι οι δημοσιονομικές στρεβλώσεις εξαιτίας της ΚΓΠ είναι αναγκαίο τμήμα του έυρωπαϊκού ιδεώδους' ή ιστορική ανωμαλία που χρήζει άμεσης αναθεωρήσεως· Αν ισχύει το δεύτερο, πιστεύει το Συμβούλιο ότι είναι προτιμότερο για τα τωρινά κράτη μέλη να συμφωνήσουν σε ριζική και σοβαρή αναθεώρηση της ΚΓΠ, πριν να πραγματοποιηθεί η ένταξη τωνποψήφιων χωρών ή μήπως να περιμένουν μέχρι το 2006 και να διακινδυνεύσουν μια κατά μέτωπο σύγκρουση που θα μπορούσε να προκαλέσει έντονα αντιευρωπαϊκά αισθήματα σε κάποια κράτη μέλη, συμπεριλαμβανομένης της Γερμανίας·

Έχουν κατατεθεί διάφορες προτάσεις για αναθεώρηση συμπεριλαμβανομένης μίας πολύ πρόσφατης από την Επιτροπή. Ποια είναι η απάντηση του Συμβουλίου σε αυτές τις προτάσεις· Δέχεται το Συμβούλιο ότι είναι απολύτως εφικτό να ρυθμιστούν οι δημοσιονομικές στρεβλώσεις μεταξύ κρατών μελών μεμονωμένα, ενώ ταυτόχρονα θα διασφαλίζεται η διατήρηση της μακροπρόθεσμης στήριξης στη γεωργία και στις αγροτικές κοινότητες κατά τρόπο που·

Υπάρχουν διάφοροι τρόποι προσέγγισης της αναθεώρησης όπως ο βαθμιαίος περιορισμός των άμεσων πληρωμών χάριν των επιδοτήσεων, η αναδιάρθρωση και η συγχρηματοδότηση. Έχει εξετάσει επίσης το Συμβούλιο την ιδέα ενός εξισωτικού δημοσιονομικού μηχανισμού επιστροφών που θα συνδέεται με το κατά κεφαλήν ΑΕΠ και τον πληθυσμό, πράγμα που θα διασφάλιζε ότι οι πληρωμές από τον προϋπολογισμό χρηματοδοτούνται επί τη βάσει της ισότητας μεταξύ όλων των κρατών μελών·

Τέλος, αν η παρεμπόδιση της αναθεώρησης εκ μέρους οποιασδήποτε μεμονωμένης κυβερνήσεως έχει ως αποτέλεσμα την παρακώλυση της διεύρυνσης, και ειδικότερα της ένταξης μέχρι το καλοκαίρι του 2004 των κρατών που έχουν πληρώσει τα κριτήρια ένταξης, πιστεύει το Συμβούλιο ότι το μείζον δίκτυο των κρατών εισφορέων θα συνέχιζε να χρηματοδοτεί την ΚΓΠ ή άλλες κοινοτικές δαπάνες μετά το 2006 σαν να μην είχε συμβεί τίποτε·

Απάντηση

(19 Δεκεμβρίου 2002)

Από της ενάρξεώς της, το 1962, η Κοινή Γεωργική Πολιτική (ΚΓΠ) επιδιώκει τους στόχους οι οποίοι τίθενται και επί του παρόντος, αμετάβλητοι, στο άρθρο 33 της Συνθήκης ΕΚ. Προς επίτευξη των στόχων αυτών, η ΚΓΠ βασίστηκε σε τρεις βασικές αρχές, συμπεριλαμβανομένης της δημοσιονομικής αλληλεγγύης. Επί πολλές δεκαετίες, η ΚΓΠ προσαρμόστηκε ώστε να ανταποκριθεί στις προκλήσεις των διαδοχικών διευρύνσεων, έχειποστεί ορισμένες μεταρρυθμίσεις και έχει προσαρμοστεί προς τις σημειούμενες πολιτικές εξελίξεις σε άλλους τομείς, όπως η ολοκλήρωση της ενιαίας αγοράς και η ενσωμάτωση στη Συνθήκη διατάξεων σχετικά με το περιβάλλον και την ασφάλεια των τροφίμων. Το 1999, το Ευρωπαϊκό Συμβούλιο του Βερολίνου επιβεβαίωσε το ρόλο της μεταρρυθμισμένης ΚΓΠ ως μιας εκ των πλέον σημαντικών πολιτικών της Ένωσης και τον ρόλο της εντός των δημοσιονομικών της προοπτικών έως το 2006.

Η ΚΓΠ αντιμετωπίζει σήμερα νέες προκλήσεις, συμπεριλαμβανομένης της διεύρυνσης, όπως ανέφερε ο Αξιότιμος κ. Βουλευτής, τόσο διεθνώς, στο πλαίσιο των διαπραγματεύσεων που απορρέουν από τη Δήλωση του ΠΟΕ στη Ντόχα, όσο και στο εσωτερικό προκειμένου να ανταποκριθεί στις προσδοκίες της κοινωνίας όσον αφορά ένα δίκαιο εισόδημα για τους αγρότες, την προστασία του περιβάλλοντος, τα δέοντα πρότυπα για τηνγεία και την καλή διαβίωση των ζώων και τον εφοδιασμό σε ασφαλή και ποιοτικά τρόφιμα για τους καταναλωτές.

Συγκεκριμένα, διενεργούνται ταυτοχρόνως τρία έργα — διαπραγματεύσεις διεύρυνσης, διαπραγματεύσεις στο πλαίσιο του ΠΟΕ και εσωτερική ενδιάμεση επανεξέταση. Παρ'όλον ότι αυτά τα έργα διασυνδέονται —πό την έννοια ότι οι εξελίξεις σε ένα πεδίο έχουν επιπτώσεις στα άλλα — δεν αλληλοεξαρτώνται,πό την έννοια ότι κάποιο εξ αυτών αποτελεί προϋπόθεση για τα άλλα.

Τον Ιούλιο του 2002, η Ευρωπαϊκή Επιτροπήπέβαλε στο Ευρωπαϊκό Κοινοβούλιο, στο Συμβούλιο και στην κοινωνία των πολιτών μια ανακοίνωση σχετικά με την ενδιάμεση επανεξέταση της ΚΓΠ. Όπως και το Κοινοβούλιο, το Συμβούλιο εξετάζει τα θέματα της ανακοίνωσης με τη συμμετοχή της Επιτροπής. Οι εργασίες του Συμβουλίου δεν έχουν ακόμη καταλήξει και, σε κάθε περίπτωση, δεν μπορούν να λάβουν χώρα νομοθετικές αλλαγές έως ότου η Επιτροπήποβάλει τις νομοθετικές της προτάσεις προσεχώς εντός του έτους. Ειδικότερα, ο εξισωτικός δημοσιονομικός μηχανισμός επιστροφών που αναφέρει ο Αξιότιμος κ. Βουλευτής δεν περιλαμβάνεται εντός των επιλογών που προτείνει η Επιτροπή.

Εν κατακλείδι, οι δημοσιονομικές προοπτικές της Ένωσης πέραν του 2006 και άλλα σχετικά θέματα στα οποία θα συμπεριλαμβάνεται, εφόσον απαιτείται, η ΚΓΠ, θα εξεταστούν από το Συμβούλιο σε εύθετο χρόνο βάσει των προτάσεων της Επιτροπής.